
Plant ag anghenion cymorth ychwanegol: Cynhwysiant, eiriolaeth a thegwch

Rhan 1
Mae dallineb lliw yn effeithio 1 mewn pob 12 bachgen ac 1 mewn 200 merch (NHS, 2019), felly yn eithaf cyffredin ynghylch plant ifanc. Mae erthygl 23 o Gonfensiwn y Cenhedloedd Unedig ar Hawliau’r Plentyn (CCUHP) yn nodi:
A child with a disability has the right to live a full and decent life with dignity and, as far as possible, independence and to play an active part in the community. Governments must do all they can to support disabled children and their families. 
							      (UNICEF, 2019: 1)
Mae’r erthygl yma yn amlwg yn nodi pwysigrwydd bod plant gydag anableddau yn derbyn cefnogaeth effeithiol. Ond i gyrraedd gofynion erthygl 23 mae ymyrraeth gynnar yn hanfodol i sicrhau fod y gefnogaeth yna wrth i’r plant datblygu’n ifanc. Yn ol Powell (2019) diffiniad o ymyrraeth gynnar yw y proses o gael diagnosis yn ifanc ac wedyn atal unrhyw problemau datblygiadol wrth i blant heneiddio. Felly wrth ystyried y diffiniad yma mae ymyrraeth gynnar yn hanfodol i blant ag unrhyw anghenion, i sicrhau datblygiad digonol. Fodd bynnag tarfodir sefydliad ‘Colour Blind Awareness’ (2019a) am bwysigrwydd bod dallineb lliw yn cael ei ystyried fel ADY. Ond ar hyn o bryd nid yw dallineb lliw yn cael ei weld fel ADY yn y Deyrnas Unedig (RNIB, 2017). Felly nid yw plant ag y dallineb gwastad yn cael yr ymyrraeth gynnar sydd angen, o ganlyniad i’r diffyg hyfforddiant sydd ar gael i weithwyr allu adnabod arwyddion o’r anabledd (Colour Blind Awareness, 2019b). Er hyn nodir Prifysgol Cambridge (2020a) ei fod yn ystyried dallineb lliw fel anabledd ac yn cefnogi myfyrwyr o dan y ddeddf cydraddoldeb. Mae’r ddeddf cydraddoldeb (2010:1) yn nodi “if the impairment has a substantial and long-term adverse effect on the persons ability to carry out normal day-to-day activities”, wedyn mae angen ymyrraeth a chefnogaeth o ansawdd i allu ymdopi ag hyn. Ac i rai sydd ag dallineb lliw difrifol gall hyn amaharu ar fywydau felly bydd angen ymyrraeth.Trwy sicrhau fod yna ymyrraeth gynnar, mae’r llywodraeth wedyn yn dilyn erthygl 23 trwy gefnogi’r plentyn. Edrychir wedyn ar broses benodol mae angen i gefnogi’r plentyn a beth yw’r blaenoriaethau (Ostrosky et al, 2017). Ond mae’n amlwg fod angen yr ymyrraeth gynnar i allu adnabod y gefnogaeth fydd angen.
 Nodir Nutbrown et al (2013) disgwylir i bobl fod yn gymwys a ddeall am ymyrraeth gynnar, oherwydd gall hyn oedi unrhyw broblemau datblygiadol. Sonnir nifer am bwysigrwydd o ymyrraeth gynnar ond hefyd yr angen i gynnwys rhieni a theulu yn yr ymyrraeth i gael cefnogaeth ychwanegol ac ennill fwy o ddealltwriaeth am y blant (Carpenter, 2005:177; Odom, Hanson, Blackman & Kaul, 2003). Felly wrth ystyried plant sydd yn dioddef o nam llygaid maent yn gweld hi’n anodd gallu deall lliw, oherwydd nid yw’r gallu i weld yn debyg i’r synnwyr o allu cyffwrdd; nid oes modd teimlo lliw. Felly mae plant ddim yn ddeall y cysondeb o liw. Felly pwysleisir Dimitorva-Radojichikj (2015) bod plant yn cael ymyrraeth gynnar, i allu derbyn cymorth bydd yn cefnogi ei ddatblygiad a’r ffordd maent yn ymdopi a’i byd o’i amgylch (BBC Breakfast, 2019c). Golygir hyn wedyn bydd plant yn gallu deall lliwiau wrth iddynt derbyn cymorth gan ymarferwyr. Nodwyd yng nghynt am bwysigrwydd bod yn gymwysedig, ond mewn gwirionedd nid yw pob ymarferwr yn teimlo’n hyderus yn cynorthwyo plant gyda ADY (Mitchell, 2019). Fodd bynnag nodir dogfen gan Lywodraeth Cymru bod angen i leoliadau sicrhau ei fod yn hyfforddi unrhyw aelod o staff bydd yn gweithio’n agos gyda phlant ADY. Felly i sicrhau ei fod yn gymwys a gyda’r gallu i gynorthwyo’r plant yn effeithiol ond hefyd cefnogi ymarferwyr arall sydd yn cysyltiad ag phlant ADY. 
Fodd bynnag nid yw’r Comisiwn Ewropeaidd (2018) yn ystyried plant o dan 5 mlwydd oed yn ddigon deallus am liwiau i allu gwneud prawf digon eglur. Bydd hyn yn effeithio ar y gallu i gyflawni ymyrraeth gynnar i blant ag dallineb lliw efallai sydd yn amharu ar ei addysg. Oherwydd ni fydd y plant yn derbyn cymorth bydd yn allweddol i  ddyfodol nhw. Ymchwilir Cunningham et al (2013) ar y ffyrdd gorau o wneud diagnosis o ddallineb lliw yn blant ifanc. Yn yr ymchwil y ffordd gorau yw trwy ddefnyddio ‘Ishihara plates’ (sef y ffordd fwyaf cyffredin) gyda rhifau syml rhwng 1-5. Dangosir fod plant 3 mlwydd oed yn gallu cael diagnosis positif. felly gall plant derbyn cymorth effeithiol yn ifanc. Enwedig wrth i blant cael ei diagnosis yn gynnar bydd modd i athrawon dosbarth a gweithwyr addasu agweddau o’r dosbarth i gefnogi datblygiad y plant er enghraifft bydd addasu golau'r dosbarth yn helpu (Kōrero, 2016). Cefnogir addasu’r golau oherwydd mae modd i blant gweld y lliwau yn plaen, felly yn cefnogi i wneud gweithgareddau.
Yn ôl Daddow (2017) mae nifer o agweddau o ysgol yn gallu bod yn heriol i blant gyda dallineb lliw, mae’n anodd gallu adnabod lliwiau ar y bwrdd neu wrth wneud celf. Mae hyn yn cyd-fynd gydag erthygl 31 o’r CCUHP bod gan bob plentyn yr hawl i chwarae ac i ymuno ag gweithgareddau. Mae yna frwydrau i blant ag dallineb lliw o ganlyniad i fethu gweld lliwiau creonau yn yr ysgol, yn ogystal ag y frwydr methu chwarae yn dimoedd chwaraeon (Green, 2011:100; Colour Blind Awareness, 2019d). Fodd bynnag er llwyth o wybodaeth sydd yn nodi brwydrau plant ag dallineb lliw, nid yw llawer yn cael ei wneud i gefnogi'r plant (Chakrabarti a Chakraborti, 2015). Felly mynd yn groes i erthygl 31 bod gan bob plentyn yr hawl i gymryd rhan mewn gweithgareddau gwahanol. Mae ymchwil gan Albany-Ward a Sobande (2015) yn nodi bod dim ond 15% o athrawon ysgol yn ymwybodol o blentyn yn ei ddosbarth sydd yn dioddef o ddallineb lliw. Er dangosir ymchwil ar gyfartaledd bod yna un plentyn mewn pob dosbarth ysgol yn dioddef o ddallineb lliw. Ond mae ymyrraeth gynnar i blant ag anableddau yn bwysig iawn i wella datblygiad nhw yn ysgolion (Guralnick a Bruder, 2019:717). Ymhelaethir Mathieson (2007), nodir yn ei llyfr bod ymyrraeth gynnar yn bwysig iawn i blant ag ADY. Oherwydd golygir gall ymarferwyr gweithio i gefnogi plant i wneud synnwyr o’r byd o’i amgylch. Felly mae’n amlwg bod ymyrraeth gynnar yn hanfodol i fuddio unrhyw blentyn sydd yn dioddef o ADY ond yn benodol i blant sydd ag dallineb lliw oherwydd mae’n amlwg bod yna diffyg dealltwriaeth. Ond gall ymyrraeth fod yn allweddol i ddatblygiad plant a dealltwriaeth plant o liwiau hefyd sydd yn bwysig iawn i’r angen dysgu yma.
Rhan 2
Y rhwystr gyntaf dwi am drafod yw gwylio teledu. Mae papur gan ‘The National Institute for Rehabilitation Engineering (NIRE)’ (2002a:8) yn nodi fod sgriniau teledu, cyfrifiaduron a hefyd y sinema, yn achosi i unigolion ag  dallineb lliw cael anhawster gwylio’r sgrin a gweld llun o safon. Cytunwyd dogfen gan Bowman et al (2010) i blant ag nam gweledol, mae gwylio rhaglenni gyda lliw yn gallu cael ei weld fel llwyd, neu du a gwyn. Golygir hyn nid yw plant gyda dallineb yn cael yr un profiadau wrth wylio teledu mae plant arall yn profi. Oherwydd mae lliw yn hanfodol i gael brofiad o safon wrth wylio’r teledu. Er hyn nodir Skupien (2013) fod rhaglen plant ‘Chuggington’ wedi cyffwrdd ar ddallineb lliw, ac yn ôl yr erthygl mae hyn wir wedi helpu plant sydd yn dioddef o ddallineb lliw i ddeall y cyflwr. Bydd plant ifanc wedyn yn adnabod y ffordd mae dallineb lliw yn effeithio unigolyn a teimlo’n fwy cyffyrddus yn adnabod bod hyn yn cyflwr cyffredin (Colour Blind Awareness, 2011e).
Yn ôl ymchwil gan Napoli a Chiasson (2018) mae hyd yn oed chwarae gemau cyfrifiadur yn llawer anoddach, o ganlyniad i’r holl liwiau mae’n anodd i blant gwahaniaethau agweddau o’r gêm. Felly nid ydynt yn cael yr un profiadau ag plant arall. Fodd bynnag mae yna ymchwil wedi cael ei wneud sydd yn nodi fod ffordd newydd i addasu sgriniau cyfrifiaduron i fod yn fwy cyfeillgar i wylwyr ag anghenion gweledol. Felly fydd hyn yn newid bywyd unigolyn ag dallineb lliw (Jefferson a Harvey, 2007). Oherwydd fydd plant yn gallu gweld y sgriniau fel mae pawb arall. Ond erbyn hyn mae yna ddiweddariad o’r ffordd newydd yma sydd yn cael ei alw ‘eyeteq’, trwy newid pethau sydd yn sensitif i unigolion lliw dall bydd hyn yn cefnogi nhw i allu gwahaniaethu lliwiau (University of Cambridge, 2017b).
Yn ôl Ridley (2015) y broblem fwyaf amlwg i unigolion gyda dallineb lliw, yw gweld y gwahaniaeth rhwng timoedd chwaraeon ar y teledu. Yn hanesyddol dangosir fod hyn yn rhwystr i blant gyda dallineb lliw, wrth i blant gwneud sylwadau am y crysau fod yr un lliw (Overton, 1995). Pwysleisir dogfen gan ‘Centre for Access to Football in Europe (CAFE)’ (dim dyddiad) am yr anawsterau gall unigolion gyda dallineb lliw profi wrth wylio gemau pêl droed ar y teledu neu yn fyw. Ac mae angen gweithredu i gefnogi plant a sicrhau fod profiad o wylio yn well. Nodir y ddogfen y ffyrdd gorau o gefnogi yw gwirio liwiau sydd yn achosi'r drafferth fwyaf i unigolion dallineb lliw. Dywedir Glenn (2016) sef prif swyddog gweithredol o’r gymdeithas fod angen bod yn gynhwysol i bawb yn cynnwys unigolion sydd ag dallineb lliw, enwedig oherwydd y nifer o blant yn mwynhau gwylio’r teledu. Felly wrth gael rhaglenni mwy cynhwysol fydd hyn yn buddio plant a hefyd rhoi profiadau newydd, wrth iddynt weld pethau yn wahanol.
Yr ail rwystr dwi’n dymuno trafod yw diffyg cefnogaeth sydd ar gael i blant ag dallineb lliw. Ymchwilir Llewelyn et al (2018) ar brofiadau teuluoedd sydd yn dioddef ag ADY, nodir fod rhai plant yn mynd heb gefnogaeth o ganlyniad i heriau mae ymarferwyr yn wynebu i asesu plant. Cytunwyd Comisiynydd Plant Cymru (2020) ag hyn trafodir fod plant ddim yn cael y gefnogaeth hyd yn oed ar ôl gael asesiad ADY. Golygir hyn ni fydd plant ag ADY yn datblygu a chael profiadau buddiol yn lleoliadau.
Nodir rhaglen gan Sight Savers (dim dyddiad) am bethau sydd yn atal addysg gynhwysol i blant ag dallineb gweledol yn cynnwys dallineb lliw. Un broblem sydd yn codi yw agweddau negyddol unigolion tuag at bobl gyda dallineb gweledol sydd yn achosi rhwystrau. Cysylltir hyn ag y fodel gymdeithasol o anabledd, sydd yn edrych ar y ffordd mae cymdeithas yn anablu unigolion. Felly i blant ag dallineb gweledol golygir hyn rhwystrau yn yr ysgol megis diffyg cefnogaeth i allu darllen llyfrau (Scope, dim dyddiad). Cytunwyd Beaudry (2018) fod cymdeithas yn anablu unigolion trwy ddim addasu lleoliadau a gall hyn achosi rhwystr. Yn ôl Woldeamanuel a Geta (2018) bod diffyg ymwybyddiaeth am ddallineb lliw ac felly nid yw’r addasiadau pwrpasol wedi cael ei gyflawni. Felly ni fydd plant ag dallineb lliw yn cael yr un cyfleuon ag blant arall, oherwydd diffyg dealltwriaeth.
Edrychir ar hawliau unigolion anabl yn cynnwys plant, nodir United Nations (dim dyddiad) yn erthygl 9 o’r Confensiwn y Cenhedloedd a’r Hawliau Pobl ag anableddau. Pwysleisir hygyrchedd yn ysgolion i blant anabl, bydd hyn yn sicrhau fod plant ag dallineb lliw yn gallu cymryd rhan mewn gweithgareddau yn y dosbarth. Cytunwyd dogfen gan Gomisiwn Cydraddoldeb a Hawliau Dynol (2017) ag y ffaith bod hygyrchedd yn hanfodol i unigolion anabl, mae dyletswydd ar awdurdodau lleol i wneud ysgolion a lleoliadau yn hygyrch i blant ag dallineb lliw. Trwy wneud hyn bydd plant dallineb lliw yn teimlo’n rhan. Cysylltir hawliau ag y rhwystr o ddiffyg cefnogaeth i blant ag dallineb lliw, nid yw athrawon yn deall yr effaith cadarnhaol gall cefnogaeth gael ar ddatblygiad plant (Mwakyeja, 2013).
Fodd bynnag sonnir Halton Borough Council (2015) am y ffyrdd o gefnogi plant ag dallineb lliw, i wneud eu profiad o addysg yn fwy hwylus. Enghreifftiau o beth mae modd gwneud yw labeli creonau a phensiliau lliw, ceisio defnyddio taflenni du a gwyn yn lle rhai lliw. Mae’r daflen hefyd yn cynnwys syniadau arall i athrawon. Yn ogystal ffordd arall o gefnogi plant ag anghenion yw trwy eiriolaeth. Diffiniad o eiriolaeth yw:
Advocacy is the deliberate process, based on demonstrated evidence, to directly and indirectly influence decision makers, stakeholders and relevant audiences to support and implement actions that contribute to the fulfilment of children’s and women’s rights.
(Unicef, 2010:3)
Felly mae eiriolaeth yn gweithio i gefnogi unigolion i sicrhau fod ei llais yn cael ei ystyried (Advocacy Support Cymru, 2017). Er hyn yn ôl Townsley et al (2009) mae’r nifer o eiriolwyr ar gyfer plant ag anableddau yn brin o ganlyniad i ddiffyg ariannu i eiriolaeth. Bydd methiant i gael eiriolwr yn gallu achosi nifer o rwystrau i blant allu dderbyn cefnogaeth. Nodir Knight ac Oliver (2007) fod eiriolaeth i blant yn allweddol oherwydd plant yw’r bobl fwyaf bregus yn y cymuned, nid yw llais nhw yn cael ei ystyried wrth feddwl am gefnogaeth bydd yn helpu nhw. Cytunwyd Child Protection Hub (2014) fod plant anabl yn cael ei gadael mas o benderfyniadau bydd yn effeithio ar ei fywydau, ac felly mae hyn achosi rhwystrau i blant methu derbyn y gefnogaeth bydd yn help. 
Er hyn yn ôl Caldwell et al (2006) wrth dderbyn cymorth eiriolwr yn ifanc bydd modd wedyn trosglwyddo’n fwy llyfn i wasanaethau yn oedolaeth. Nodir Knight ac Oliver (2008) fod plant yn hapus oherwydd mae eiriolwyr yn gwrando ar ei theimladau. Felly yn gweld eiriolwyr fel rhywbeth buddiol ac yn ffordd o ddod dros unrhyw rwystrau sydd yn achosi problemau. Fodd bynnag nodir Frankiln a Knight (2011) fod angen fwy o eiriolwyr arbenigol i blant ag ADY. Wrth i eiriolwyr arbenigo bydd hyn yn sicrhau bydd yr eiriolwyr yn deall sefyllfaoedd ond hefyd bydd y plant yn derbyn cefnogaeth wybodus ac o safon i allu wynebu unrhyw rwystrau.
Rhan 3
Enghraifft o gymorth i blant ag dallineb lliw yw sbectol arbennig. Yn ôl y cwmni technolegol Zeiss (2017) mae’r sbectol arbennig yn gweithio trwy newid lliwiau. Nodir fod hyn yn hwyluso profiadau unigolion. Cytunwyd yr NIRE (2002b:1) ysgrifennir fod y sbectol yma yn ffordd o gefnogi plant yn yr ysgol i weld gwahanol ddelweddau yn gywir. Hefyd dod dros y rhwystr o wylio’r teledu. Felly yn gefnogaeth i unigolion mewn bywyd pob dydd. 
Fodd bynnag yn ôl Phys.org (2018) nid yw’r sbectol yn gweithio i bawb, dibynnir ar y lefel o ddallineb. Nodir yr ymchwil i unigolion ag dallineb lliw coch-gwyrdd difrifol ni fydd y sbectol yn gweithio, felly nid ydynt yn gynhwysol i bawb. Hefyd yn ôl yr ymchwil ni fydd y sbectol yn gweithio i weld lliwiau i bawb sydd ag dallineb lliw (Mastley et al, 2016: Patterson, 2017). Felly ni fydd rhai plant yn gweld buddion o’r sbectol, sydd efallai yn achosi digalon.
Nodir Porter (2015) am yr effaith cadarnhaol emosiynol gall y sbectol cael, ar ôl i blant gwisgo’r sbectol maent yn cael profiadau newydd ac yn gweld lliw am y tro cyntaf yn gywir. Yn ol Porter mae’r profiad yma yn emosiynol ac yn fythgofiadwy i blant sydd heb brofi lliwiau o’r blaen. Yn cytuno ag yr effeithiau emosiynol mae Gómez- Robledo et al (2018) sonnir yn yr ymchwil am effeithiau’r sbectol, ac i rai unigolion roedd yna llefn wrth iddynt brofi lliwiau am y tro gyntaf. O ganlyniad i’r profiadau newydd.
Fodd bynnag nodir Langlotz et al (2018) er mae’r sbectol arbennig yma yn gweithio maent yn ddrud, felly i rai pobl mae’n anodd gallu fforddio'r sbectol yma. Mae modd weld enghreifftiau o’r sbectol yma sydd ar wefan yr arbenigwyr ‘pilestones’ (2020). Pris y sbectol ar y wefan yw £119.00 felly am un par o sbectol yn ddrud i rai teuluoedd. Ystyrir pris y sbectol ynghylch theori Bronfenbrenner (1979). Wrth feddwl am system ecolegol Bronfenbrenner gall ardal lle mae plentyn yn byw cael effaith ar eu cyfle i allu fforddio prynu par o sbectol, er enghraifft gall yr ardal fod yn un tlawd (Onwuegbenzie et al, 2013). Felly bydd hyn yn golygu bod rhai methu fforddio pris y sbectol, bydd yn rhoi profiadau arbennig i blant.
Er hyn yn ôl Dr Azam (dim dyddiad) bod nifer o fuddion i’r sbectol arbennig, nodir fod y sbectol yn rhoi cyfleoedd i blant allu weld y byd mewn lliw, felly profiad cwbl newydd i blant ag dallineb lliw. Ond yn bwysicach bydd y sbectol yn rhoi cymorth i gywiro rhwystrau megis gwylio teledu, hefyd unrhyw rwystrau wynebir yn yr ysgol. Felly mae’n amlwg fod y sbectol yma yn fuddiol, ond nid oes digon o wybodaeth am y sbectol i unigolion sydd yn dioddef o ddallineb lliw. Ond ar wefan UK government a parliment (2018) mae deiseb wedi bod i gael y sbectol ar gael ar y GIG. Felly dangosir hyn fod unigolion yn dechrau deall pwysigrwydd bod plant yn cael yr un cyfleoedd i weld yr un pethau ag plant arall.

